Oficiālais Vēstnesis L 067 , 25/03/1995 Lpp. 0001 - 0002



Padomes Regula (EK) Nr. 636/95 (1995. gada 20. februāris), ar kuru groza Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], un jo īpaši tās 5. panta 4. punktu, ņemot vērā Komisijas priekšlikumu, tā kā saskaņā ar Regulas (EEK) Nr. 2261/84 [2] 17.a pantu līdz 1. decembrim attiecībā uz kārtējo tirdzniecības gadu jānosaka iepriekšējo četru tirdzniecības gadu vidējais olīvu un eļļas guvums, bet līdz 1. aprīlim jānosaka paredzamais ražošanas apjoms un tā ražošanas atbalsta apjoms par vienību, ko var izmaksāt avansā; tā kā saskaņā ar minētās regulas 18. pantu olīvu un eļļas guvums attiecībā uz homogēnām ražošanas zonām jānosaka ik gadu vēlākais līdz 31. maijam; tā kā saskaņā ar attiecīgajiem Kopienas noteikumiem, kas pieņemti atbilstīgi Regulas Nr. 136/66/EEK 5. panta 5. punktam, katru tirdzniecības gadu no 16. oktobra olīvu audzētājiem, kas vidēji saražo mazāk nekā 500 kg olīveļļas, izmaksā ražošanas atbalstu, bet olīvu audzētājiem, kas vidēji saražo vismaz 500 kg olīveļļas, izmaksā atbalsta avansu; tā kā, lai uzlabotu olīveļļas ražošanas atbalsta programmas vadību, paredzamais ražošanas apjoms un guvums katru olīveļļas tirdzniecības gadu jānosaka vienlaikus un vēlāk nekā līdz šim, lai iegūtās ziņas būtu jaunākas; tā kā turklāt jāpagarina termiņš iepriekšējo četru tirdzniecības gadu vidējā guvuma noteikšanai, lai sekmētu ar to saistīto darbu; tā kā, ņemot vērā to, ka attiecībā uz avansa izmaksu tagad ir pieejami precīzāki dati nekā senāk, atbalsta apjoms, ko var izmaksāt avansā, kā arī avansa aprēķinos izmantotais daudzums ir jāpalielina, taču tā, lai izvairītos no nepamatotu maksājumu veikšanas riska; tā kā tādēļ jāgroza Regula (EEK) Nr. 2261/84, IR PIEŅĒMUSI ŠO REGULU. 1. pants Ar šo Regulu (EEK) Nr. 2261/84 groza šādi. 1. Regulas 12. pantā: - 2. punktu aizstāj ar šādu: "2. Avansu: a) aprēķina saskaņā ar 17.a panta 2. punktā noteikto atbalsta apjomu par vienību reizinot ar atbalsta pieprasījumā minēto eļļas daudzumu; b) nepiešķir, ja: - saskaņā ar 18. pantu attiecīgajam tirdzniecības gadam nav noteikts olīvu un eļļas guvums, - ja nav veiktas 8. panta 1. punktā minētās pārbaudes un 14. panta 3.a punktā minētās pārbaudes uz vietas", - 3. punktu svītro. 2. Regulas 17.a pantā: - 1. punktā datumu "1. decembris" aizstāj ar "1. marts", - 2. punktā datumu "1. aprīlis" aizstāj ar "1. jūlijs", - 3. punktā laika posmu "seši mēneši" aizstāj ar "astoņi mēneši", - 4. punktā datumu "15. marts" aizstāj ar "15. jūnijs". 3. Regulas 18. pantā datumu "31. maijs" aizstāj ar "30. jūnijs" un datumu "30. aprīlis" — ar "31. maijs". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 20. februārī Padomes vārdā — priekšsēdētājs J. Puech [1] OV L 172, 30.9.1966., 3025./66. lpp. Regulā jaunākie grozījumi izdarīti ar Regulu (EK) Nr. 3179/93 (OV L 285, 20.11.1993., 9. lpp.). [2] OV L 208, 3.8.1984., 3. lpp. Regulā jaunākie grozījumi izdarīti ar Regulu (EEK) Nr. 3500/90 (OV L 338, 5.12.1990., 3. lpp.). --------------------------------------------------